text: batysfære
  
  publiceret: 2013-09-12 08:34:45+02:00
  Batysfære, (af gr. bathys 'dyb' og sphaira 'kugle'), hul metalkugle med kvartsvinduer til udforskning af dyrelivet i dybhavet. Den sænkes fra et skib med en kraftig wire og er under neddykningen bemandet med en eller to personer. Den første batysfære blev konstrueret i 1930 af den amerikanske zoolog William C. Beebe (1877-1962), som i 1934 ved Bermuda nåede ned i 923 m dybde.